યુકેઃ ભારતીય બેન્કો પાસેથી લોન લઇને કરોડો રૂપિયાનું ફુલેકું ફેરવીને વિદેશી ભાગી ગયેલા ડિફોલ્ટર વિજય માલ્યાના એક પછી એક મિલકત ટાંચમાં લેવામાં આવી રહી છે. ભાગેડું માલ્યાની લંડનમાં રહેલી કરોડોની વિશાળ અને વૈભવી હવેલી/મકાન પણ ગુમાવવી પડશે. કારણ કે, સ્વિસ બેન્ક યુબીએસ એબીએ વિજય માલ્યા, તેની માતા અને પુત્રને રેજેન્ટ પાર્ક સ્થિત આ કરોડોનું મૂલ્ય ધરાવતી હવેલીમાંથી બહાર નિકાળવા માટે હાઇકોર્ટમાં અપિલ કરી છે. માલ્યાએ આ વૈભવી મકાનને ગીરવે મૂકીને લોન લીધી હતી. જેની મુદ્દત સમાપ્ત થઇ ગયા બાદ પણ માલ્યા એ લોનની ચૂકવણી કરી નથી.